inggih punika salah satunggaling rasi lintang ingkang alit ingkang mapan wonten ing belahan langit sisih lor. RAsi lintang Lyra punika dipuntepangaken sepisanan déning astronom Yunani inggih punika Ptolemy wonten ing abad kaping kalih lan kalebet 88 rai lintang ingkang dipunakeni déning International Astronomical Union. Punika kalebet lintang ingkang pokok, Vega (Abhijit ing basa Sansekerta), pojoking segitiga musim panas, inggih punika salah satunggaling lintang ingkang paling padhang wonten ing langit. Rasi lintang Lyra punika dipunkiteri déning rasi - rasi lintang sanesipun. Ing sisih lor dipunkiteri déning rasi lintang Draco, Hercules, Vulpecula, lan Cygnus.[3] Lyra inggih saged dipuntingali saking belahan langit sisih lor saking musim semi ngantos musim gugur. Saking belahan langit sisih kidul, saged dipuntingali senajan boten patos cetha ing langkit lor wonten ing musim adhem.